Atšiaurumo zona

Klimato atšiaurumo zona – geografinė teritorija, kurioje gali augti specifinės augalų rūšys, ištveriančios žemiausią toje zonoje būnančią vidutinę temperatūrą. Ši klasifikacija buvo sukurta JAV žemės ūkio departamente ir šiuo metu gana plačiai naudojama visame pasaulyje. Ant daugelio augalų sėklų pakuočių yra nurodoma zona, kurioje šie augalai gali augti. 1 zonoje klimatas yra šalčiausias, ir kuo aukštesnis skaičius, tuo švelnesnis klimatas ir 13 zonoje švelniausias.

Toks Žemės geografinių regionų suskirstymas į atšiaurumo zonas padeda sodininkams, ekspertams, mėgėjams sodinant augalus sužinoti, kurie iš jų ketinami sodinti augalai turi daugiausia šansų sėkmingai augti jų klimato sąlygomis, ir kad būtų išvengta sodinti tuos augalus, kurie tikrai neišgyvens žiemos speigų ar pavasario šalnų.

JAV atšiaurumo zonos 

Žemiau, JAV atšiaurumo zonų lentelė pagal 2012 m. (žiūrėti pridėtą žemėlapį):

JAV geografinių vienetų atšiaurumo indeksas 
JAV miestų atšiaurumo lentelė pagal 2012 m., sudaryta remiantis JAV žemės ūkio departamento sukūrtą atšiaurumo klasifikaciją:

Kanados geografinių vienetų atšiaurumo indeksas 
Kanados miestų atšiaurumo lentelė sudaryta remiantis JAV žemės ūkio departamento sukūrtą atšiaurumo klasifikaciją:

Europos geografinių vienetų atšiaurumo indeksas 
Europos miestų atšiaurumo lentelė sudaryta remiantis JAV žemės ūkio departamento sukūrtą atšiaurumo klasifikaciją:

Atšiaurumo zonos Lietuvoje 
Remiantis 1991–2020 m. Lietuvos klimato stebėjimais, šalis patenka į tris atsparumo šalčiui zonas: Rytų Lietuva į 5-ą, Vidurio ir beveik visa Vakarų Lietuva į 6-ą, ir labai nedidelis Vakarų Lietuvos vakarinis pakraštys palei Baltijos jūrą į 7-ą zoną, o šie atitinkamai į pazonius: a - šaltesnį, ir b - šiltesnį. Anksčiau, iki dabartinio klimato šiltėjimo, Lietuvoje dėl šaltesnių klimatinių sąlygų buvo išskirtos 4, 5 ir 6 zonos.

Remiantis 1991–2020 m orų stebėjimais, Lietuvoje išskirtos šios atšiaurumo zonos, bei surašyti į jas patenkantys administraciniai deriniai:
 5b: rytų, pietryčių Lietuva - Rokiškio, Zarasų, Anykščių, Utenos, Ukmergės, Molėtų, Ignalinos, Švenčionių, Širvintų, Vilniaus, Trakų, Elektrėnų, Šalčininkų, Varėnos, Druskininkų rajonų savivaldybės, Alytaus, Kaišiadorių rajono savivaldybės didesnioji rytinė dalis, Jonavos savivaldybių rytinės dalys, Prienų rajono savivaldybės nedidelė rytinė dalis, Panevėžio rajono savivaldybės nedidelė pietryčių dalis, bei tokie didesni miestai - Vilnius, Utena, Ukmergė, Visaginas.

 6a: vidurio Lietuva - Joniškio, Pakruojo, Pasvalio, Biržų, Radviliškio, Raseinių, Kėdainių, Tauragės, Pagėgių, Jurbarko, Kauno, Šakių, Kazlų Rūdos, Marijampolės, Kalvarijos, Vilkaviškio, Birštono, Lazdijų rajono savivaldybės, Šilutės rajono savivaldybės nedidelė rytinė dalis, Šilalės ir Kelmės rajonų savivaldybės, išskyrus jų nedideles šiaurvakarines dalis, Šiaulių rajono savivaldybė, išskyrus jos nedidelė vakarinė dalis, Kupiškio rajono savivaldybės nedidelė šiaurvakarių dalis, Panevėžio rajono savivaldybė, išskyrus jos nedidelę pietryčių dalį, Jonavos rajono savivaldybės vakarinė dalis, Kaišiadorių rajono savivaldybės mažesnioji vakarinė dalis, Prienų rajono savivaldybė, išskyrus jos nedidelę rytinę dalį, Alytaus rajono savivaldybės vakarinė dalis bei didesni miestai - Kaunas, Šiauliai, Panevėžys, Alytus, Marijampolė, Jonava, Kėdainiai, Tauragė.

 6b: šiaurvakarių, vakarų Lietuva - Rietavo, Plungės, Telšių, Akmenės, Mažeikių, Skuodo rajonų savivaldybės, Kretingos ir Klaipėdos rajono savivaldybės, išskyrus jų pačius vakarinius pakraščius, Šilutės rajono savivaldybė, išskyrus jos nedidelę rytinę dalį, Šilalės, Kelmės rajonų savivaldybių nedidelės šiaurvakarinės dalys, Šiaulių rajono savivaldybės nedidelė vakarinė dalis bei didesni miestai - Mažeikiai, Telšiai, Plungė, Kretinga, Šilutė.

 7a: palei Baltijos jūrą siauras pajūrio ruožas - Kuršių nerija, Klaipėda, Palanga, Klaipėdos ir Kretingos rajonų savivaldybių patys vakariniai pakraščiai;

Taip pat skaitykite 
 Lietuvos klimatas
 Klimatas

Šaltiniai

Nuorodos 
 meteo.lt / Atšiaurumo zonos Lietuvoje | 2022-05-09
 meteo.lt / Naujos vidutinės Lietuvos klimato sąlygos | Lietuvos hidrometeorologijos tarnyba, 2021-12-17
 bc-naklo.si / Interactive hardiness zone maps for Europe – based on the USDA system (interaktyvūs Europos atšiaurumo zonų žemėlapai pagal šalis, remiantis JAV žemės ūkio departamento atšiaurumo skale)
 plantmaps.com / Lithuania Plant Hardiness Zone Map (interaktyviame žemėlapyje Lietuvos atšiaurumo zonų geografija)
 plantmaps.com / Russia Plant Hardiness Zone Map (interaktyviame žemėlapyje Rusijos Federacijos atšiaurumo zonos)
 gardenia.net / Hardiness Zones of Europe (Apytikslė Europos atšiaurumo zonų geografija)
 ebps.org.uk / UK Hardiness Zones (JK atšiaurumo zonų žemėlapis)
 planthardiness.gc.ca / Canada's Plant Hardiness Zones | Date modified:2021-04-14 (Kanados atšiaurumo zonų geografija)
 loc.gov / USDA plant hardiness zone map: United States Library of Congress  (JAV atšiaurumo zonų žemėlapis)

Klimatas